Title: Bybilleder
Description: I 'Bybilleder' tage læseren med på en anderledes tur igennem hovedstaden. I bogen har kunsthistorikeren Bente Scavenius og litteraturhistorikeren Bo Tao Michaëlis samlet 75 uddrag fra den danske litteraturhistories forfattere og sammenstillet dem med 75 værker af kunsthistoriens store mestre. Udgivelsen giver derfor et helt unikt billede af, hvordan København er blevet skildret gennem de seneste næsten 250 år. København har altid været til inspiration for landets malere og forfattere. Byens historie, hektiske puls og meget forskellige sociale sammenhænge har optaget forfattere fra Ludvig Holberg og Adam Oehlenschläger til Tove Ditlevsen og Poul Henningsen, Michael Strunge og Søren Ulrik Thomsen - og helt frem til de yngre forfattere som Mette Moestrup og Olga Ravn. 'Byens Lys' har draget dem alle, på samme måde som malerne har fundet det ene motiv efter det andet såvel indenfor som udenfor Københavns bykerne. Blandt de malere, der har taget byen til sig, er en lang række fra 1770'erne til nu, heriblandt C.W. Eckersberg, Christen Købke, Vilhelm Hammershøi og Edvard Weie, men også de yngre generationer som f.eks. Jesper Christiansen, Erik A. Frandsen, Julie Nord og Tal R. Bogens sammenstilling af tekster og billeder vil komme til at beskrive en bevidsthedshistorie set i forhold til København. Men bogen kommer også til at handle om menneskesyn og om forskellige perioders syn på København som by. Værkerne vil blive udvalgt med henblik på at give nye og overraskende synsvinkler på København, så læserne kommer til at kende byen på nye måder.
Subjects: In art, Art and literature, Cities and towns in art
Places: Copenhagen (Denmark)